AlexejDobrolubov/national_council_slovak_2010 huggingface dataset:
43. schôdza NR SR - 4.deň - A. dopoludnia
Dátum: 2025-11-28
Poslanec: Radačovský, Miroslav (-)
Druh vystúpenia: Vystúpenie s faktickou poznámkou

54. Vážené dámy, páni, so všetkou úctou k názorom opozície aj so všetkou úctou k vystúpeniu pána Mikulca, bývalého ministra vnútra, dovolím si upozorniť na takú, maličký, maličký výrok, ktorý použil pán Mikulec, keď sa vyjadril, že veľa ľudí bolo za korupciu odsúdených a veľa ľudí uzavrelo dohodu o vine a treste, pretože sa museli priznať . Ja verím, chcem veriť, že pán minister vnútra sa týmto výrazom len pomýlil a skôr chcel povedať, že sa chceli priznať . No to len taká maličká technická poznámka. Ďakujem.
40. schôdza NR SR - 6.deň - B. popoludní
Dátum: 2025-10-22
Poslanec: Radačovský, Miroslav (-)
Druh vystúpenia: Vystúpenie s faktickou poznámkou

56. Ja len takto stručne. Ráno o deviatej alebo deväť pätnásť vystúpil pán Čaučík so zmysluplným názorom, kde tvrdil, že nehovorím, že sa s ním má každý stotožniť, alebo niekde hovoril o skrátenom legislatívnom konaní. Skrátené legislatívne konanie je predmetom tohto rokovania. Došiel som tu, neviem, koľko je, štyri hodín a v kuse hovoríme o skrátenom legislatívnom konaní. Pán predseda, to kto to vymyslel takýto rokovací poriadok o tom, či je potrebné skrátené legislatívne konanie alebo nie je, rozprávať osem hodín? Veď ako sa povie ad res, k veci. A tu sa rozpráva už o zákone ako celku. Však toto nemôže normálne fungovať takto tento parlament. A ináč by som k poznámke pána Pročku alebo o tých peniazoch a o tej korupcii. Ináč pani Turčanová mala zmysluplné vystúpenie, pretože hovorila v skrátenom legislatívnom konaní, o zákone budeme hovoriť v prípade, že sa to schváli alebo nie. Ale k tomu, čo povedal teda pán Pročko. Viete, pán Pročko, aj ja som bol obvinený v živote z čohokoľvek. Však to bola moja aj práca taká, charakter práce, ale nikdy, nikdy som nebol, a to sa chcem pochváliť, upodozrievaný z korupcie alebo zo zneužitia právomocí verejného činiteľa. To sa mi ešte teda nikdy nestalo a ani som nikdy nebol upodozrievaný z nejakého kontaktu na nejakých oligarchov. Ja som napríklad o Kočnerovi prvýkrát počul, keď došlo k vražde tých nešťastných ľudí. Ja ani len nepoznám a som z toho nešťastný, som taký ako menejcenný človek, že nemám kontakt, ani som nemal kontakt na žiadneho oligarchu, nikto mi nenúkal milión, ani dva milióny, ani za herne, ale tiež by som si nedovolil upodozrievať iného, že jeho život a princíp stojí na tom, aby sa spájal s oligarchami... (Prerušenie vystúpenia časomerom.)
40. schôdza NR SR - 6.deň - A. dopoludnia
Dátum: 2025-10-22
Poslanec: Radačovský, Miroslav (-)
Druh vystúpenia: Vystúpenie s faktickou poznámkou

60. Vážené dámy, vážení poslanci, veľmi rád si vypočujem zmysluplné návrhy, názory z opozície či už v ústavnoprávnych veciach pána Dostála, alebo pána Čaučíka, hoci nemusím s nimi celkom súhlasiť. Ja som dosť nechápavý, ja nechápem jednu vec. Toto rokovanie je o skrátenom legislatívnom konaní, či je možné, nie je možné, správne, alebo nie je správne. Pán poslanec Čaučík to vysvetlil hneď v úvode, jeho názor je, že by nemalo byť. Ja dosť ťažko chápem, prečo to potom je potrebné tisíckrát zopakovať, teda to isté zo strany ďalších teda poslancov a nielen o tom, ale ešte aj zabŕdať do vecí, ktoré budú asi v konaní v ďalších rozpravách. Ja neviem, máme toľko času alebo sa nám to chce alebo prečo, prečo mám opakovať jedno a to isté? No tak niekto povedal zmysluplne, logicky, pán Čaučík, že to skrátené legislatívne konanie nie je v poriadku. No tak dobre, nie je v poriadku, a teraz budeme päťdesiatkrát opakovať, že to nie je v poriadku? Ja som menej asi chápavý. Ja nechápem, že prečo to je takto potrebné, veď ide čas. To je všetko.
39. schôdza NR SR - 12.deň - A. dopoludnia
Dátum: 2025-09-26
Poslanec: Radačovský, Miroslav (-)
Druh vystúpenia: Vystúpenie s faktickou poznámkou

Páni vážení poslanci. Musím objektívne priznať, že rýchlosť konania ako sudcu nebola mojou prioritou ani doménou, avšak pokiaľ som si vypočul len tak stručne a dosť podrobne tvrdenia a dôkazy na ktoré poukazoval pán Gašpar, tak musím povedať, že pokiaľ sa týka tej právnej kvalifikácie subvenčného podvodu, tak pokiaľ sú tie dôkazy, ktoré pomenoval pán Gašpar objektívne, tak stačili by mi tri listinné dôkazy a rozhodol by som vo veci za 30 minút a nepotreboval by som ani svedkov, nepotreboval by som ani obžalovaných. (Potlesk.) Pokiaľ sú objektívne. Vieme, čo to je subvenčný podvod a aká je právna kvalifikácia. K ostatným veciam sa nevyjadrujem, lebo nech konajú orgány činné v trestnom konaní. Ale to nekonanie orgánov činných v trestnom konaní v takých podľa môjho názoru jednoduchých veciach a možno aj jednoduchých na oslobodenie. Ja neviem alebo aj na zastavenie. Možnože ale sú to skutočne jednoduché právne skutkové veci, prečo sa nekoná, je zvláštnosťou. Tak ja by som bol šťastný, ako sudca síce nerobil som celý život len trestné veci, ale občianske, pokiaľ by som dostal takúto vec, lebo tak ako my sme hovorili sudcovia, aspoň mám čiarku, že som koľko vecí teda rozhodol. A ešte ďalšiu vec by som chcel tak na rýchlo stručne. Ja si myslím, že v tejto veci alebo aj pri novele alebo aj pri prijímaní tohto uznesenia by nám mohol veľmi pomôcť pán Kotlár. Pán Kotlár predsa jeho úlohou bolo čosi skúmať, čosi teda zisťovať. Dobre on sa zaoberal trošku teda inou vecou, nechcem ho za to kritizovať, ale pokiaľ on by bol schopný teda podať tú správu, čo sa tu dialo finančné možno niečo dobré, možno niečo zlé ohľadom tých MOM-iek, ohľadom tých peňazí, tak skutočne by to pomohlo ... (Prerušenie vystúpenia časomerom.)
39. schôdza NR SR - 11.deň - B. popoludní
Dátum: 2025-09-25
Poslanec: Radačovský, Miroslav (-)
Druh vystúpenia: Vystúpenie s faktickou poznámkou

90. Vážený pán predseda, ja si dovolím, pokiaľ je to možné, vystúpiť v tomto parlamente bez toho, aby som niekoho dehonestoval, bez toho, aby som o niekom vykladal, že je nekompetentný, neschopný, bez toho, aby ma niekto vyhadzoval domov, a bez toho, aby som niekomu nadával do fašistov alebo náckov. Ja budem poetický, pokiaľ je to možné. Ja mám v ústave zakotvené právo na lásku, ako heterosexuál ho mám. Dokonca aj tou novelou ústavy sa ešte posilní. Mám právo žiť s milovanou osobou, mám právo s ňou zdieľať byt, mám právo poznať jej zdravotný stav, mám právo na povinnosti, na majetok, na BSM a podobne. Ale sú medzi nami teda ľudia, ktorí tieto, toto právo na lásku nemajú zakotvené v ústave. Nie je ich veľa, ale to je jedno, aj keby to bol aj jeden. A mňa to trošku tak bolí a teda mrzí, že sa musím pohybovať teda v prostredí, kde ja mám určité práva viac ako môj teda spoluobčan. Teda to ma mrzí, lebo žijeme v 21. storočí a Európa a Slovensko patrí do 21. storočia. Ale potom, čo som zažil teda v poslednom čase, potom, čo som zažil mediálne, tie útoky bezdôvodne, aj ja mám určité práva. Aj ja som človek, aj ja som človek, a preto som sa rozhodol teraz na poslednú chvíľu po poslednom stretnutí s pani Kolíkovou, že budem hlasovať za tento návrh zákona. Ale zopakujem, tak isto budem hlasovať za zákon alebo akúkoľvek podzákonnú normu, ktorá vymedzí práva aj tým osobám, o ktorých som hovoril. To je všetko. A ešte by som vás chcel požiadať, pán predse... (Prerušenie vystúpenia časomerom.)
39. schôdza NR SR - 10.deň - B. popoludní
Dátum: 2025-09-24
Poslanec: Radačovský, Miroslav (-)
Druh vystúpenia: Vystúpenie s faktickou poznámkou

Vážené dámy, páni poslanci, pán predsedajúci, vypočul som si podrobne v rozprave aj v diskusii prejavy pána bývalého premiéra Slovenskej republiky pána Matoviča a dospel som k záveru, že rozprával logicky. Ja som mu jednoducho uveril, aj mu verím, že on jediný dobre hospodáril ako minister financií, že dostal Slovensko na piate mieste a uveril som mu teda v tom, že on, podľa jeho vyjadrení, je asi jediný teda schopný, ktorý tú ekonomiku teda zvládne, ktorý tú ekonomiku zvládne. Ostatní sú podľa neho nie schopní, sú diletanti, sú takí a takí, takže... (reakcie z pléna) tak ja budem na predrečníka, najprv by som chcel, ja som chcel pôvodne na pána Matoviča, chcel som ho pochváliť teda v jeho činnosti, a preto by som teda navrhol, aby Národná rada Slovenskej republiky teda prijala uznesenie, pokiaľ je to možné, aby každá budúca vláda, každá budúca vláda, ktorá bude, dala na post ministra financií pána Matoviča a mali by sme teda skutočného odborníka (potlesk), mali by sme (reakcie z pléna), mali by sme distingvované... (Prerušenie vystúpenia predsedajúcim.) Raši, Richard, podpredseda NR SR Pán poslanec, musíte mi to ale, lebo si... musíte mi to podať ale písomne, keď to je procedurálny. (Ruch v sále.) Radačovský, Miroslav, poslanec NR SR Ale však čas mi ide. Ešte mi ide, čas mi ide. Môžem ešte? Lebo čas mi teda ide. Jednak by sme mali šikovného teda odborníka, takto sa prezentoval, jednak jeho distingvovaný prejav, elegantné oblečenie. Takže ja si myslím, že tento návrh podporí každý. (Potlesk.)
35. schôdza NR SR - 9.deň - B. popoludní
Dátum: 2025-06-10
Poslanec: Radačovský, Miroslav (-)
Druh vystúpenia: Vystúpenie s faktickou poznámkou

112. Jednoznačne sa stotožňujem s tým, že je potrebné zadefinovať jednorodičovskú teda rodinu, je to správne a určite budem hlasovať za. Avšak jednorodič je, aspoň tak to chápem, jeden rodič, ktorý sa stará o deti, ale tu existuje aj druhý rodič. A zákon o rodine, ba dokonca aj Trestný zákon hovorí o tom, že deti, ktoré sú zverené jednému z rodičov, ten druhý rodič je povinný prispievať na ich výživu a výchovu. Teda je potrebné sa zaoberať aj tým, prečo ten druhý rodič neprispieva na deti, hoci je to jeho zákonná povinnosť. A pokiaľ neprispieva a nechce prispievať, tak nie som zástancom nejakých prísnych trestov, ale pokiaľ sa týka detí, som predsa rodič aj starý otec, tak s týmto sa treba zaoberať. Myslím si, že aj posilnením trestného práva v tom smere, aby ten, čo má povinnosť sa o deti starať, určitým spôsobom bol aj prísnejšie sankcionovaný. A pokiaľ ste spomínali tú skutočnosť, že jednorodičovskej rodine zostáva 5,50 na deň, tak zase je tiež pravdou, a to pán Ledecký mi potvrdí, pokiaľ sa bavíme o marginalizovaných skupín, že obyčajne títo rodičia aj fajčia a väčšinou fajčia, čo asi predstavuje 5,50 jedna krabička cigariet a aj v tomto prípade by bolo asi potrebné... (Prerušenie vystúpenia časomerom.)
33. schôdza NR SR - 12.deň - A. dopoludnia
Dátum: 2025-04-11
Poslanec: Radačovský, Miroslav (-)
Druh vystúpenia: Vystúpenie s faktickou poznámkou

vymazať 14. Vzhľadom na to, že tu bola spomenutá obec Hnilec a jej prečerpávacia stanica, po konzultácii s pánom Ledeckým, by som chcel povedať, že to nie je nič nové, čo chce vytvoriť. Pán minister Taraba, prečerpávacia stanica existuje aj neďaleko obce Hnilec, priehrada dedinky Mlynky, kde sa prečerpáva táto voda cez dobšinský kopec teda do elektrárne. Aj tam boli zaplavené v 50. rokoch dve obce, takže ja len toľko, že pán Taraba nevymyslel nič nové, už to na Slovensku je, zatiaľ to funguje, takže len takáto maličká poznámka.
33. schôdza NR SR - 10.deň - A. dopoludnia
Dátum: 2025-04-09
Poslanec: Radačovský, Miroslav (-)
Druh vystúpenia: Vystúpenie s faktickou poznámkou

32. Určite že podporím vládny návrh zákona, ktorý je aj v kombinácii s návrhom KDH podľa môjho názoru prospešný. Veď v konečnom dôsledku preto som došiel do tohto parlamentu, aby som podporoval vládne návrhy. Avšak nepoznám otca, matku, starého otca, starú matku, ktorí by nemali radi svoje deti, vnukov a vnučky len kvôli tomu, že je niektorý z nich lesbička alebo gay. Je tu dostatok v tomto parlamente mladých ľudí, ktorí ešte môžu mať deti a aj nás starších, ktorí ešte môžeme mať vnukov. Veď oni chcú len žiť tak, ako aj my a na to my by sme my alfa hetero tiež nemali zabúdať, možno do budúcnosti, možno nie v súvislosti s týmto zákonom. Len toľko v mojej faktickej poznámke. (Potlesk.)
52. schôdza NR SR - 12.deň - B. popoludní
Dátum: 2026-06-11
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

Ďakujem za slovo. Ja som rád, že konečne skončilo to divadlo pred chvíľočkou predvedené. Alebo nejaký kabaret, ale sme sa dostali k takej vecnej rovine. Pretože pán Dostál naozaj vyzval opozíciu alebo teda deklaroval, že opozícia má právo oponovať a kritizovať predložené návrhy. Len problém je v tom, že v podstate o tomto návrhu zákona alebo o tejto zmene diskutujeme už pomaly viac ako dve hodiny. A pani Náš tuším mala pravdu a s tým sa stotožňujem, že, ak sa na nás dívajú občania Slovenskej republiky, tak to je hrôza. To naozaj hrubá. Diskutujete tu 2 hodiny a stále dookola o tom istom. Keby sme boli zamestnaní niekde u podnikateľa, tak za ten čas, ktorý tu nadiskutujete dookola to isté, by nás určite prepustil. Žiaľ, sme poslanci, tak si musíme vypočuť vaše pripomienky a vaše názory s plným rešpektom a s plnou vážnosťou. Iba chcem zdokladovať a teda nejako upozorniť našich občanov, aby zbytočne nesedeli tu ďalších 6 hodín, pretože je tu ešte asi osem alebo deväť opozičných poslancov, ktorí k tejto téme majú 6 hodín, pardon, 4 hodiny diskusie. Takže tie 4 hodiny v domácnosti radšej, vážení občania, trávte niekde inde a iným spôsobom.
52. schôdza NR SR - 12.deň - A. dopoludnia
Dátum: 2026-06-11
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

Vy ste presne uviedli dôkazy a dôvody, prečo je tento návrh zákona predložený. Reakcia aj kolegov z opozície naozaj je taká podráždená a zrejme ste pichli do toho svojho hniezda. Ste presne pomenovali to, čo sa udialo v rokoch 2020 a neskôr. Ďakujem. Pán poslanec Mikloško.
52. schôdza NR SR - 12.deň - A. dopoludnia
Dátum: 2026-06-11
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

Moja poznámka nebude súvisieť so žiadnymi kauzami alebo konaniami, ktoré teraz prebiehajú trestnými, ale skôr je to taký poznatok z toho, čo pán Spišiak rozprával, pretože jeho vystúpenie bolo bolo veľmi poučné, len škoda, že nemohol nemohol rozprávať ešte ďalších 40 minút. Pokiaľ sa týka kajúcnikov, myslím si, že myslím si, že ten inštitút trvá niekoľko rokov dozadu, ale také vážne zneužitie a pokrivenie definície kajúcnikov nastalo v roku po roku 2020. Až do takej miery, že jeden z kajúcnikov dostával štátne zákazky a bol oslobodený. Tak si myslím, že jednak na čase alebo teda na mieste upraviť definíciu kajúcnikov a vôbec všetky paragrafy a zákony, ktoré sa okolo tej týkajú. A pokiaľ sa týka tohto návrhu, ktorý tu je predložený, zaujímalo ma, pán Spišiak, ako ste zadefinovali štyri základné zákony. Ktoré, ktoré vyčítate v tomto v tomto návrhu a ja som si pozrel paragraf § 2, ktorý hovorí o tom, ja budem citovať iba záver. Orgány činné v trestnom konaní sú povinné preverovať pravdivosť zabezpečených výpovedí a zabezpečiť ďalšie dôkazy, ktoré ich podporujú alebo vyvracajú. To znamená, že podľa toho, čo ste rozprávali a ako ste rozprávali a na základe tejto definície mi vychádza z toho, že v minulosti stačilo, keď kajúcnik niečo povedal a sudca to bral ako bernú mincu bez toho, aby sa to snažil overiť alebo preveriť. Stačilo, aby sa dvaja dohodli proti tretiemu a tým pádom bol obvinený. Ďakujem. Pán poslanec Píše, jak, nech sa páči. Ja budem reagovať.
52. schôdza NR SR - 9.deň - A. dopoludnia
Dátum: 2026-06-05
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

Pán predsedajúci. V podstate ja som si všimol to isté, čo ste teraz povedal. Pretože pán Jakab vystupoval 12 minút a 18 sekúnd. A z toho času hovoril veľmi málo priamo k meritu prerokovaného zákona, ale viac sa sústredil úplne na témy, ktoré sú mimo tohto návrhu. Pán poslanec Jakab tu osočil pána ministra, že nereaguje na prednesené otázky. Ale ja musím povedať, že keby tu pán Jakab posedel v parlamente od samého začiatku, ako sa prerokoval tento zákon, keby tu sedel, zopakujem, tak by vedel, že pán minister reagoval niekoľkokrát. Len nemohol sedieť, pretože včera tu bolo poobede od 17:44 maximálne jeden poslanec za Slovensko, ktorý reprezentuje vaše hnutie. Takže keby ste tu sedeli, tak by ste vedeli, akým spôsobom, kedy a na čo a ako reagoval pán minister. Ďakujem. Nejde to bez toho komentára. A tiež, keď chcete jesť, tak vás poprosím ísť mimo sálu.
52. schôdza NR SR - 7.deň - B. popoludní
Dátum: 2026-06-03
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

Pán predsedajúci, v prvom rade mi dovoľte vysloviť obdiv pánu ministrovi, že dokáže takto trpezlivo počúvať, pretože za to obdobie, čo predávame tento zákon už osemkrát. V rozprave vystúpili opoziční poslanci, ktorí rozprávajú stále to isté dookola osemkrát. Ale chcem sa opýtať a reagovať na pani kolegyňu Števolovú. Ja by som bol veľmi rád, pani Števolová, keby ste si napríklad dali termín, odkedy deň je v Plušku Aktuality? Pravda, TA3, Markíza, JOJ sú v rukách štátu. Alebo štát má na ne vplyv? Toto bola veľmi zaujímavá myšlienka, ja by som bol rád, keby ste mi povedali presný termín, odkedy to takto je v rukách štátu. Ďakujem.
52. schôdza NR SR - 6.deň - A. dopoludnia
Dátum: 2026-06-02
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

Ďakujem za slovo. Ďakujem aj pánu Pročkovi za to, že ma vyzval, aby som reagoval nejakým spôsobom, pretože to nutkanie som mal už dávnejšie, ale tak ste ma k tomu vyprovokoval a za to ďakujem. V podstate táto rozprava sa točí stále okolo nejakého drogového dealera. Neviem teda meno, nepoznám ho. Len podstata je tá, že bol označený ako drogový dealer. Spomenuté bolo, že bol zadržaný v roku 2021. Pretože prinášal drogy ľuďom a bol prepustený. Toto je zaujímavé. Viete, kto ho prepustil? Prečo bol pustený na slobodu? Takže, ak bol drogový díler, tak mal byť nejakým spôsobom potrestaný. Mali sme tu literárny krúžok o prezentovaní rôznych rôznych názorov alebo teda prejavov. A ja takisto ako kolegyňa Čavojová nesúhlasím, alebo teda nevedel by som, keby som vedel o tom, že takýto človek prednáša deťom, tak by som zvažoval, a veľmi, či vôbec svojich vnukov alebo svoje deti by som pustil na takúto akciu. Ale v tej súvislosti ja by som nepustil svoje deti aj s vedomím, že vystupuje človek, ktorý má takýto prednes a budem citovať teraz. A čo je lepšie? Dať si koktail už cez deň poobede? A čo je lepšie? Dať si koktail už cez obed a nikto nevie, či pijete alkohol. Práve preto je vodka úžasná. Pretože cukor na druhý deň vám spôsobí veľa bolesti. Ak sa chcete dobre opiť, nepite cukor, iba pite dobrý kvalitný alkohol a na druhý deň ste svieži. Sme toho živým dôkazom. Takže, ak by som vedel o tom, že moje dieťa alebo vnuk ide na nejakú akciu, kde vystupuje pán Heger, ktorý za svoje spackané vládnutie je
52. schôdza NR SR - 2.deň - B. popoludní
Dátum: 2026-05-27
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

Mňa skôr zaujal ten začiatok vášho vystúpenia. Z toho dôvodu, že ste spomínali, že teraz vláda nečelí žiadnej kríze. A to ma tak troška vyprovokovalo k tomu, že som sa pozrel na krízy celosvetové, globálne, ktoré teraz prebiehajú vo svete, a nie jedna, nie je to covid, ale sú to viaceré. Medzi ne patria bezpečnostné a vojenské konflikty, napríklad vojna na Ukrajine, Blízky východ, Gaza. Sú to energetické, ekonomické krízy. To znamená ropa, nedostatok ropy, nedostatok plynu. A ďalším dôvodom alebo ďalšou krízou celosvetovou, ale hlavne, ktorá sa týka Európy, je cena energie alebo energií, pretože Green Deal a spôsob obchodovania s energiou a hlavne elektrickou spôsobuje nevyrovnané a vážne problémy, čo sa týka chodu jednak Slovenskej republiky, ale aj teda hlavne Slovenskej republiky. Takže to chcem iba tak pripomenúť, lebo ma to dáte do povedomia, že v súčasnom období sa neprejavuje iba jedna kríza celosvetová, ale ich viac, ktoré sa navzájom prepájajú, a nechcem povedať, že len tieto majú vplyv na ekonomiku Slovenskej republiky alebo Európy a celkovo, ale hlavne hlavne tieto. Takže nie je jedna, ale ich je viac. Ďakujem. Pán poslanec Kýž bude reagovať. Pán Macháček.
52. schôdza NR SR - 1.deň - B. popoludní
Dátum: 2026-05-26
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

V podstate toto je ukážka toho, že pokiaľ je vôľa alebo teda nie je umožnené niekomu povedať svoj vlastný názor, tak ako jednoducho vy ste a priori proti tomu, že čokoľvek sa deje, tak musí byť vždy iba podľa vás. Ale chcel som reagovať v podstate na ten, ja tie návrhy zákonov, ktoré sú teraz predkladané, lenže pokiaľ sa týka pani Mesterovej, tak ja som si skôr vypočul takú morálnu prednášku o demokracii. Ako o reakcii na tie návrhy zákonov. Ale čo ma teda zaujalo, je to, pani Mesterová, že aj v demokracii platia určité pravidlá. A demokracia nie je slobodná, nie je anarchizmom. A v rokovacom poriadku, ktorý teda máme k dispozícii, v § 32 ods. 4 je doslova uvedené, že je zakázané nosiť materiály propagujúce politickú stranu alebo politické hnutie a tak ďalej. A to sa skôr treba obrátiť na pána Hlinu. Či mu to stálo za to takýmto spôsobom provokovať a vedome sa pripraviť na to, že vyvolá nejaký škandál a nejaký problém. Takže tu nejde ani tak o to, ako reagoval predsedajúci, ale skôr sa zamerať na to, či pán Hlina si stojí za to, aby stále nejakým spôsobom upozorňoval na seba a provokoval. Počúvajte, ty kámo. Tu prebiehala diskusia ohľadom toho, že poslanci sú neprítomní a poberajú vysoké platy, tak ja som presvedčený, že ste hovorili o poslancoch za hnutie SLOVENSKO aj za KDH, pretože ako vidíte, v podstate ich vôbec nevidíme. Takže prosím, aby ste takéto veci nebrali paušálne, ale teda možno konkretizovali na príslušné politické strany alebo hnutia. Ak dovolíte, množstvo
49. schôdza NR SR - 15.deň - B. popoludní
Dátum: 2026-05-06
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

Ja nadviažem na slová, ktoré ste použil, pán Pročko. Keď máte v rukách moc, keď ovládate súdy, nemáte chuť likvidovať opozíciu? Neurobíte to? Pripomeniem vám prexes. Veľmi dobre známe. Skôr ako čokoľvek začalo. A vy si nepamätáte na zneužívanie postavenia kajúcnikov? Vy si nepamätáte na zneužívanie dĺžky priekuznej väzby. A vy si asi nepamätáte, ako ste zabraňovali rodinám príslušníkom ľuďom, ktorí boli vo väzbe, aby ich navštevovali, aby prijímal ich listy. Asi si takisto nepamätáte na úmrtia ľudí vo väzbe. Tak to je asi krátka pamäť. Ďakujem. Reagovať bude pán poslanec Pročko ešte na faktické, nech sa páči.
49. schôdza NR SR - 15.deň - A. dopoludnia
Dátum: 2026-05-06
Poslanec: Macášek, Vladimír (SMER - SD)
Druh vystúpenia: Vystúpenie s faktickou poznámkou

Ďakujem za slovo. Ja som prijal tú vašu výzvu na reakciu. Takže preto som sa prihlásil do faktických poznámok, kým. Možno budem troška taký. Nevraví to či vám? Súhlasím s jednou vecou, že naozaj vzdelávanie pre všetky deti a pre celú spoločnosť je veľmi dôležité, bez rozdielu, či sú to rómske deti alebo sociálne odkázané alebo ako ostatné deti. A má to vplyv na zvyšovanie ich rastu osobností, ale aj spoločnosti. S tým absolútne súhlasím. Ja patrím do skupiny osôb, ktoré prežili ešte aj ten bývalý režim, kedy bola povinnosť chodiť do školy všetkým deťom, ale bola aj povinnosť pracovať všetkým občanom Slovenskej republiky. A malo to svoju veľkú výhodu, pretože všetci občania, ktorí pracovali, nemali čas rozmýšľať nad inými vecami. Nechcem konkretizovať. A jednoducho venovali sa práci, odviedli svoj pracovný výkon taký, aký dokázali, za čo dostali odmenu. A potom sa vrátili do rodín a tým, že tento systém nejakým spôsobom fungoval, tak bola aj podpora rómskych občanov alebo rodín. Ja si nepamätám, že by v tom období boli tak segregované osady a tak segregovaní takíto občania, ako je to po takzvanej demokracii alebo tak, ako to uvádzame v demokratickom systéme, kedy sme zaviedli občanom slobodné rozhodovanie. A rómski občania sa rozhodli slobodne, že budú žiť v takýchto segregovaných osadách. Ale, čo chcem povedať na záver, aby som dokončil tú myšlienku. Vy vytýkate tejto vláde alebo tomuto obdobiu, že sa stavajú, pripravujú internátne školy. Že je segregácia takým spôsobom nejakým spôsobom pripravovaná, že sa zabraňuje deťom chodiť do školy z jednej